नई दिल्ली: डॉलर के मुकाबले रुपया अपने अब तक सबसे निचले स्तर पर है. गुरुवार को रुपया 29 पैसे की गिरावट के साथ 70.31 के स्तर पर पहुंच गया. रुपया की रिकॉर्ड गिरावट से सरकार चिंतित नहीं है. सरकार का मानना है कि विदेशी कारणों के चलते रुपये में रिकॉर्ड गिरावट आ रही है. वहीं, आरबीआई के पूर्व गवर्नर रघुराम राजन ने भी रुपये को लेकर बयान दिया है. उन्होंने एक इंटरव्यू में रुपये के गिरने के कारणों पर चर्चा की. साथ ही बताया कि कैसे रुपये में सुधार आ सकता है.